Smilšgliemeņu virsdzimta

Smilšgliemeņu virsdzimta () ir gliemeņu klases taksons. Virsdzimtas izveidošana tiek piedēvēta franču dabaspētniekam Žanam Batistam Lamarkam, kurš 1809. gadā izveidoja taksonu ar nosaukumu "les myaires". No šīs virsdzimtas parstāvjiem pie Latvijas krastiem Baltijas jūrā un Rīgas līcī ir sastopama Mya arenaria. Ģeohronoloģiski smilšgliemeņu kārtas pārstāvji ir zināmi no juras perioda līdz mūsdienām.

 Apraksts 
Čaulas vāki ir izstiepti vai ovāli, pēc izmēra gandrīz vienādi, krītveidīgi vai porcelānveidīgi, ar plānu periostraku. Slēdzenes mala pamatā ir bez zobiem. Vāku saite pārsvarā ir iekšēja. Vāku malas ir gludas. Palliālās līnijas sīnuss ar dažiem izņēmumiem ir labi attīastīts.Cox, L. R. et al. (1969). Part N: Mollusca 6, Bivalvia. In: Moore, R.C. (Ed.) Treatise on Invertebrate Paleontology. Geological Society of America and University of Kansas Press, Lawrence, Kansas, 2 vol., 951 pp. 691. lpp.

 Sistemātika 
Smilšgliemeņu virsdzimtas dzimtas:MolluscaBase
 virsdzimta: Myoidea Lamarck, 1809
 dzimta: Corbulidae Lamarck, 1818
 dzimta: Myidae Lamarck, 1809
 dzimta: Pleurodesmatidae Cossmann, 1909 †
 dzimta: Raetomyidae R.B. Newton, 1919 †

(†) - izmirušu organismu grupa.

 Atsauces